LIETUVOS RESPUBLIKOS ŪKIO MINISTRO

IR LIETUVOS RESPUBLIKOS ŠVIETIMO IR MOKSLO MINISTRO

ĮSAKYMAS

DĖL LIETUVOS INOVACIJŲ 2010–2020 METŲ STRATEGIJOS ĮGYVENDINIMO 2010–2013 METŲ PRIEMONIŲ PLANO

2010 m. spalio 7 d. Nr. 4-750/V-1692

Vilnius

Vadovaudamiesi Lietuvos Respublikos Vyriausybės 2010 m. vasario 17 d. nutarimo Nr. 163 „Dėl Lietuvos inovacijų 2010–2020 metų strategijos“ (Žin., 2010, Nr. 23-1075) 2.1 punktu:

1. Tvirtiname pridedamą Lietuvos inovacijų 2010–2020 metų strategijos įgyvendinimo 2010–2013 metų priemonių planą (toliau – Priemonių planas).

2. Nustatome, kad lėšos Priemonių plane nurodytoms priemonėms įgyvendinti skiriamos iš atsakingiems vykdytojams patvirtintų bendrųjų Lietuvos Respublikos valstybės biudžeto asignavimų, Europos Sąjungos finansinės paramos lėšų ir kitų teisėtų finansavimo šaltinių.

Ūkio ministras	Dainius Kreivys

Švietimo ir mokslo ministras	Gintaras Steponavičius

Patvirtinta

Lietuvos Respublikos ūkio ministro ir

Lietuvos Respublikos švietimo ir mokslo ministro

2010 m. spalio 7 d. įsakymu Nr. 4-750/V-1692

LIETUVOS INOVACIJŲ 2010–2020 METŲ STRATEGIJOS ĮGYVENDINIMO 2010–2013 METŲ PRIEMONIŲ PLANAS

Tikslai	Uždaviniai	Priemonės pavadinimas	Įgyvendinimo terminas (pradžia–pabaiga)	Atsakingi vykdytojai	Lėšų poreikis ir galimi finansavimo šaltiniai	Rezultatas (Rodiklis)
1. Didinti Lietuvos integraciją į globalias rinkas	1.1. stiprinti žinių bazę, plėtoti tarptautinio lygio integruotus mokslo, studijų ir verslo centrus (slėnius)	1.1.1. Kurti ir tobulinti I–II pakopos studijų programas mokslui imliuose ūkio subsektoriuose ir sudaryti sąlygas dėstytojams kelti kvalifikaciją	2010–2013 m.	Švietimo ir mokslo ministerija	12 mln. Lt – Bendrosios nacionalinės kompleksinės programos lėšos	1. Parengtų arba atnaujintų I ir II pakopų studijų programų skaičius 2. Dėstytojų (aukštojo mokslo studijos), kurie mokėsi pagal neformaliojo švietimo programas skaičius 3. Dėstytojų stažuočių skaičius

1.1.2. Įgyvendinti II pakopos studijų programas mokslui imliuose ūkio subsektoriuose ir sudaryti sąlygas studentams atlikti praktiką	2010–2013 m.	Švietimo ir mokslo ministerija	36 mln. Lt – Bendrosios nacionalinės kompleksinės programos lėšos	Studentų (aukštojo mokslo studijos), kurie mokėsi pagal formaliojo švietimo programas skaičius

1.1.3. Dalyvauti įgyvendinant integruotų mokslo, studijų ir verslo centrų (slėnių) plėtros programas	2010–2013 m.	Švietimo ir mokslo ministerija, Ūkio ministerija, Žemės ūkio ministerija, Kultūros ministerija	Švietimo ir mokslo ministerijos 831 mln. Lt – Bendrosios nacionalinės mokslinių tyrimų bei mokslo ir verslo bendradarbiavimo programos lėšos, Bendrosios nacionalinės kompleksinės programos lėšos, Ūkio ministerijos 99 mln. Lt – 2007–2013 m. Europos Sąjungos (toliau – ES) struktūrinė parama, Žemės ūkio ministerijos 5 mln. Lt – Europos žemės ūkio fondo kaimo plėtrai lėšos ir (arba) Europos žuvininkystės fondo lėšos	Įgyvendinta ne mažiau nei 20 integruotų mokslo, studijų ir verslo centrų (slėnių) infrastruktūros plėtros projektų

1.1.4. Vykdyti integruotų mokslo, studijų ir verslo centrų (slėnių) projektų stebėseną (slėnių stebėsenos grupės veikla)	2010–2013 m.	Švietimo ir mokslo ministerija, Ūkio ministerija	nenumatoma	1. Sukurtas integruotų mokslo, studijų ir verslo centrų (slėnių) projektų ir jungtinių tyrimų programų (toliau – JTP) įgyvendinimo stebėsenos vadovas 2. Parengtos integruotų mokslo, studijų ir verslo centrų (slėnių) projektų stebėsenos ataskaitos 3. Suteikta pagalba mokslinių tyrimų ir eksperimentinės plėtros (toliau – MTEP) infrastruktūros projektus valdančioms ir įgyvendinančioms organizacijoms 4. Sukurtas integruotų mokslo, studijų ir verslo centrų (slėnių) ir JTP valdymo ir koordinavimo modelis 5. Parengtas MTEP infrastruktūros valdymo modelis 6. Sukurtas MTEP infrastruktūros plėtros projektų veiklos ir investicijų pritraukimo modelis

1.1.5. Skatinti privačių investicijų pritraukimą integruotų mokslo, studijų ir verslo centrų (slėnių) plėtrai	2010–2013 m.	Ūkio ministerija	nenumatoma	Pritraukta apie 100 mln. Lt privačių investicijų

1.1.6. Supaprastinti ar patobulinti integruotų mokslo, studijų ir verslo centrų (slėnių) ir su jais susijusių projektų pripažinimo valstybei svarbiais ekonominiais projektais procedūras	2010 m.	Ūkio ministerija	nenumatoma	Priimtas Lietuvos Respublikos Vyriausybės 2008 m. vasario 13 d. nutarimo Nr. 136 „Dėl projektų pripažinimo valstybei svarbiais ekonominiais ar kultūriniais projektais tvarkos aprašo patvirtinimo“ (Žin., 2008, Nr. 23-850; 2009, Nr. 66-2621) pakeitimas

1.1.7. Galimybių analizė dėl Lietuvos atstovybės (-ių) steigimo prie didžiausio (-ių) pasaulio mokslo ir technologijų parko (-ų)	2011 m.	Ūkio ministerija	0,15 mln. Lt – valstybės biudžeto lėšos	Atlikta galimybių analizė dėl Lietuvos atstovybės (-ių) steigimo prie didžiausio (-ių) pasaulio technologijų parko (-ų)

1.1.8. Pastatyti ir įrengti, aprūpinti aparatūra Atviros prieigos vaizdinimo ir branduolinės medicinos tyrimų centrą	2010–2013 m.	Sveikatos apsaugos ministerija arba jos įgaliota institucija	13,9 mln. Lt – 2007–2013 m. ES struktūrinė parama	Užtikrintas geresnis sveikatos priežiūros paslaugų prieinamumas

1.2. aktyviai dalyvauti kuriant Europos mokslinių tyrimų erdvę	1.2.1. Koordinuoti ir skatinti Lietuvos mokslo ir studijų institucijų, įmonių ir kitų institucijų dalyvavimą ES bendrosiose mokslinių tyrimų, technologinės plėtros ir demonstracinės veiklos ir kitose tarptautinėse mokslinių tyrimų, technologinės plėtros ir inovacinės veiklos programose; vykdyti dalyvavimo šiose programose stebėseną	2010–2013 m.	Mokslo, inovacijų ir technologijų agentūra, Lietuvos mokslo taryba	-	Lietuvos dalyvių skaičius vykdomuose programų projektuose

1.2.2. Skatinti mokslininkų aukšto tarptautinio lygio mokslinius tyrimus Lietuvos mokslo ir studijų institucijose, vykdyti priemones, skirtas pritraukti tyrėjus iš užsienio, taip pat tyrėjus, išvykusius iš Lietuvos bei užsienio lietuvius į Lietuvos mokslinių tyrimų erdvę; skatinti jų bendradarbiavimą su Lietuvos tyrėjais ir mokslo ir studijų institucijomis	2010–2013 m.	Švietimo ir mokslo ministerija, Lietuvos mokslo taryba	283 mln. Lt –Tyrėjų karjeros programos lėšos	1. Įgyvendintų mokslinių tyrimų ir technologinės plėtros projektų skaičius 2. Subsidijų skaičius mokslininkų ir kitų tyrėjų (išskyrus studentus) mokslo tiriamajai veiklai 3. Atliktų stažuočių ir praktikų skaičius 4. Įvykusių trumpalaikių vizitų skaičius

1.2.3. Plėsti bendradarbiavimą MTEP srityje tarptautinių sutarčių ir susitarimų pagrindu	2010–2013 m.	Švietimo ir mokslo ministerija	nenumatoma	Parengtų, derinamų ir (ar) pasirašytų naujų tarptautinių sutarčių MTEP srityje skaičius

1.2.4. Dalyvauti ERA-NET tinkluose, jungtinio programavimo ir jungtinų technologijų iniciatyvose	2010–2013 m.	Švietimo ir mokslo ministerija, Žemės ūkio ministerija	Žemės ūkio ministerijos 0,4 mln. Lt, Europos Komisijos lėšos	Įgyvendintų ERA-NET projektų skaičius

1.2.5. Lietuvos efektyvaus dalyvavimo Europos mokslinių tyrimų erdvėje įvertinimas	2010–2011 m.	Užsienio reikalų ministerija	2007–2013 m. ES struktūrinė parama	Atliktas vertinimas

1.3. skatinti verslo tinklaveiką ir prisijungimą prie tarptautinių inovacijų tinklų	1.3.1. Skatinti inovacijų paramos įstaigų ir jų atstovų dalyvavimą tarptautiniuose inovacijų paramos ir technologijų perdavimo tinkluose (Europos verslo ir inovacijų tinkle (angl. Enterprise Europe Network) ir kituose)	2010–2013 m.	Ūkio ministerija	2,0 mln. Lt – valstybės biudžeto lėšos, 2,0 mln. Lt – Europos Komisijos lėšos (2011–2012 m.)	1. Lietuvos įmonių susidomėjimų užsienio pasiūlymais skaičius dėl bendros tarptautinės veiklos 2. Užsienio įmonių susidomėjimas Lietuvos įmonių pasiūlymais

1.3.2. Teikti finansavimą inovatyvių verslo klasterių veiklos projektams įgyvendinti	2010–2013 m.	Ūkio ministerija	26,7 mln. Lt – 2007–2013 m. ES struktūrinė parama	Įgyvendinta 10 klasterių veiklos projektų

1.3.3. Teikti finansavimą inovatyvių verslo klasterių investiciniams projektams įgyvendinti	2010–2103 m.	Ūkio ministerija	160,3 mln. Lt – 2007–2013 m. ES struktūrinė parama	Įgyvendinti 4 klasterių investiciniai projektai

1.3.4. Remti klasterių kompetencijos tinklo funkcionavimą	2010 m.	Ūkio ministerija	0,86 mln. Lt – 2007–2013 m. ES struktūrinė parama	Įgyvendintas projektas „Pagalbos klasterizacijai Lietuvoje tinklas“

1.3.5. Atlikti Lietuvos verslo ir mokslo potencialo, gebančio įsijungti į Europos kosmoso agentūros (toliau – EKA) veiklą ir į Europos kosmoso programos vykdymą, analizę	2011 m.	Ūkio ministerija, Mokslo, inovacijų ir technologijų agentūra	0,075 mln. Lt – valstybės biudžeto lėšos	Parengta studija

1.3.6. Atlikti intelektinių transporto sistemų (toliau – ITS) plėtros Lietuvoje galimybių studiją	2010–2011 m.	Susisiekimo ministerija	1,044 mln. Lt – 2007–2013 m. ES struktūrinė parama	Atlikta galimybių studija ir pateiktos rekomendacijos dėl „ITS Lithuania“ asociacijos steigimo

1.3.7. Įkurti „ITS Lithuania“ asociaciją. Asociacijai įsitraukti į Europinės nacionalinių ITS asociacijų bendradarbiavimo platformos ERTICO–ITS Europe“ (toliau – ERTICO–ITS) veiklą	2011–2012 m.	Susisiekimo ministerija	Reikalingas lėšų poreikis ir finansavimo šaltiniai bus nustatyti atlikus ITS plėtros Lietuvoje galimybių studiją	1. Sukurta struktūra sąveikai tarp viešų ir privačių (ir privačių-privačių) subjektų ITS srityje užtikrinti. 2. Pasiektas asociacijos „ITS Lithuania“ narystės statusas „ERTICO–ITS Europe“ platformoje

1.4. dalyvauti įgyvendinant tarptautines iniciatyvas (Baltijos jūros regiono strategija, Europos technologijų instituto kuriamos Žinių ir inovacijų bendrijos, EKA veikla ir kita)	1.4.1. Teikti finansavimą Lietuvos technologinių platformų atstovų dalyvavimui Europos technologinių platformų veikloje skatinti	2010–2013 m.	Mokslo, inovacijų ir technologijų agentūra	-	Finansuotų Lietuvos atstovų dalyvavimų posėdžiuose skaičius

1.4.2. Sudaryti bendradarbiavimo su EKA susitarimą ir koordinuoti jo įgyvendinimą bei užtikrinti pasirengimą tolesniam bendradarbiavimo su EKA etapui	2010–2012 m.	Ūkio ministerija, Užsienio reikalų ministerija	nenumatoma	1. Sudarytas Lietuvos bendradarbiavimo su EKA susitarimas 2. Parengtas Bendradarbiaujančios su EKA Europos valstybės susitarimas

1.4.3. Parengti Baltijos jūros regiono (toliau – BJR) programą inovacijų, klasterių ir mažų ir vidutinių įmonių tinklų plėtrai – „BSR Stars“ programą – ir koordinuoti jos įgyvendinimą	2010–2013 m.	Ūkio ministerija	3,0 mln. Lt – valstybės biudžeto lėšos	1. Lietuvos inovaciniai tinklai įsijungs į 5 tarptautinius tinklus 2. 5 Lietuvos atstovų dalyvavimas BJR Stars programoje

1.4.4. Vykdyti „BSR Stars“ programos viešinimą ir teikti informaciją Lietuvos atstovams apie galimybes dalyvauti šios programos įgyvendinime	2011–2013 m.	Ūkio ministerija	0,4 mln. Lt – valstybės biudžeto lėšos	Įvykusių įvairaus pobūdžio viešinimo renginių (seminarų, konferencijų ir kt.) skaičius, siekiant Lietuvos atstovus informuoti apie galimybę dalyvauti „BSR Stars“ programos įgyvendinime

1.4.5. Parengti ir pateikti paraišką – StarDust projektą – Europos teritorinio bendradarbiavimo tikslo BJR tarpvalstybinio bendradarbiavimo programai, patvirtinus šį projektą – dalyvauti jį įgyvendinant	2011–2013 m.	Ūkio ministerija	0,6 mln. Lt – valstybės biudžeto lėšos	1. 2010 m. Lietuvos institucijos įsijungs į 5 pilotinius projektus ir į 5 tarptautinius tinklus 2. Parengta StarDust paraiška 3. StarDust projekto įgyvendinimas

1.4.6. ES BJR strategijos poveikio Lietuvos bendradarbiavimui su BJR valstybėmis įvertinimas	2010–2011 m.	Užsienio reikalų ministerija	2007–2013 m. ES struktūrinė parama	Atliktas vertinimas

1.4.7. Įgyvendinant BJR strategijos inovacijų ir mokslinių tyrimų prioritetinę sritį, parengti ir įgyvendinti vedantį (angl. flagship) projektą „ScanBalt Health Region“	2010–2013 m.	Biotechnologijos institutas kartu su BioCon Valley (Vokietija), ScanBalt (Danija), Vastra-Goetland Region (Švedija) ir partneriais	0, 345 mln. Lt – valstybės biudžeto lėšos	1. Lietuvos įstaigos ir organizacijos įsijungs į „Skandinavijos–Baltijos sveikatos regiono“ projektą 2. Projekto „HealthPort“, skirto inovtyvių produktų ir paslaugų įdiegimo sistemos Skandinavijos ir Baltijos sveikatos regione, sukūrimas 3. Projekto „HealthPort“ įgyvendinimas

1.4.8. Parengti ir įgyvendinti BJR strategijos projektą „Nustatyti BJR tyrėjų ir studentų mobilumą trikdančius veiksnius ir paskatinti regioninį bendradarbiavimą mobilumo srityje“	2011 m.	Švietimo ir mokslo ministerija	nenumatoma	Atlikta veiksnių analizė

1.4.9. Panaudoti palydovinės interferometrijos stebėjimų duomenis aktyvių geologinių procesų vertinimui	2011–2013 m.	Lietuvos geologijos tarnyba prie Aplinkos ministerijos	0, 1 mln. Lt – valstybės biudžeto lėšos	Parengta geologinių procesų įvertinimo apžvalga ir jų įtaka infrastruktūros objektams

1.4.10. Dalyvauti BJR programos projekte “ImPrim“ (angl. Improvement of public health by promotion of equitably distributed high quality primary health care systems)	2010–2012 m.	Sveikatos apsaugos ministerija (Higienos institutas)	1,58 mln.Lt – Europos regioninės plėtros fondo lėšos, 0,24 mln. Lt–valstybės biudžeto lėšos	Išbandytas visuomenės sveikatos priežiūros ir pirminės sveikatos priežiūros integravimo modelis

1.4.11. Skleisti informaciją įmonėms apie galimybę teikti ekologinių inovacijų projektus, finansuojamus pagal Konkurencingumo ir inovacijų bendrąją programą	2010–2013 m.	Ūkio ministerija	nenumatoma	Įmonių, teikusių projektus, skaičius

1.4.12. Dalyvauti Konkurencingumo ir inovacijų bendrosios programos bei Informacijos ir komunikacijų technologijų politikos rėmimo programos ICT-PSP plataus masto SPOCS (angl. Simple Procedures Online for Cross-border Services) projekte	2011–2012 m.	Ūkio ministerija, VšĮ „Eksportuojanti Lietuva“, Vilniaus universitetas, informacinių technologijų įmonės	4,2 mln. Lt, iš jų – 0,529 mln. Lt valstybės biudžeto lėšos, likusios lėšos – Vilniaus universiteto, privačių įmonių, Europos Komisijos skirtos lėšos	ES mastu paskleista Lietuvos geroji praktika ir turimi sprendimai, surasti ES mastu suderinti sprendimai, kuriais būtų užtikrintas sklandus paslaugų verslui taikomų procedūrų ir formalumų vykdymas bei paskatinta inovatyvių paslaugų sklaida

1.5. plėtoti didelės pridėtinės vertės produktų ir paslaugų eksportą ir verslo internacionalizaciją	1.5.1. Įgyvendinti Lietuvos kosmoso sektoriaus plėtros programą	2010–2013 m.	Ūkio ministerija ir kitos suinteresuotos valstybės institucijos	2,10 mln. Lt – valstybės biudžeto lėšos	1. Parengtas MTEP ir inovacijų kosmoso srityje plėtros 2010–2015 m. programos įgyvendinimo 2012–2015 m. priemonių planas 2. Parengti ir priimti teisės aktai, sudarantys palankią aplinką Lietuvos kosmoso sektoriaus konsolidavimui ir plėtrai

1.5.2. Organizuoti mokymus Lietuvos kosmoso sektoriaus įmonėms dėl įmonių ir jų produkcijos sertifikavimo pagal tarptautinės standartizacijos organizacijos (angl. International Organization for Standartization, toliau – ISO) ir Europos standartizacijos bendradarbiavimo kosmoso srityje (toliau – ECSS) standartus	2010–2013 m.	Ūkio ministerija	0,16 mln. Lt – valstybės biudžeto lėšos	Pagal ISO ir ECSS standartus sertifikuotų Lietuvos kosmoso sektoriaus įmonių skaičius

1.5.3. Teikti finansavimą įmonių galimybėms aktyviau ieškoti užsienio partnerių ir didinti pardavimus užsienio rinkose	2010–2013 m.	Ūkio ministerija	142 mln. Lt –2007–2013 m. ES struktūrinė parama	Finansuojamas įmonių produkcijos pristatymas užsienyje vykstančiose tarptautinėse parodose, prekybos kontaktų mugėse, verslo misijose, įskaitant pristatymui reikalingos rinkodaros medžiagos parengimą ir panašiai

1.5.4. Teikti finansavimą įmonių ir jų produkcijos pristatymui tarptautinėse parodose, kontaktų mugėse, verslo misijose	2010–2013 m.	Ūkio ministerija, Žemės ūkio ministerija	10 mln. Lt – 2007–2013 m. ES struktūrinė parama, Ūkio ministerijos 1 mln. Lt – valstybės biudžeto lėšos, Žemės ūkio ministerijos 1,4 mln. Lt – valstybės biudžeto lėšos	Finansuojama įmonių verslo pradžiai, verslo augimui, darbo vietų kūrimui ir užsienio rinkų plėtrai reikalingų renginių organizavimas, ekspertų samdymas, galimybių studijų parengimas; taip pat – įmonių ir jų produkcijos pristatymas tarptautinėse parodose, kontaktų mugėse, verslo misijose

1.5.5. Teikti finansavimą viešųjų paslaugų verslui, skirtų užsienio prekybai ir eksportui, taip pat verslo internacionalizavimui skatinti	2010–2013 m.	Ūkio ministerija	75,91 mln. Lt – 2007–2013 m. ES struktūrinė parama	Tiesioginių užsienio investicijų skatinimas, ekonominės informacijos teikimas, tarptautinio konkurencingumo ir eksporto skatinimas, sukurta kompleksinės pramonės – konkurencingumo vertinimo ir stebėjimo sistema, leisianti įvertinti pavienių pramonės šakų ir įmonių konkurencingumo būklę

1.5.6. Kurti konkurencingą intermodalią Rytų – Vakarų transporto ir logistikos grandinę, einančią per Lietuvos teritoriją	2010–2013 m.	Susisiekimo ministerija, Užsienio reikalų ministeriją	3500 mln. Lt – 2007–2013 m. ES struktūrinė parama, valstybės biudžeto lėšos, įmonių lėšos	1. Išaugęs transporto paslaugų eksportas 2. Spartesnė aplinkai palankesnio transporto ir infrastruktūros plėtra, padidėjęs šalies logistikos konkurencingumas 3. Lietuva patenka į Pasaulio banko sudaromą logistikos veiklos indekso (angl. Logistics Performance Index) dvidešimtuką

1.6. skatinti tiesiogines užsienio investicijas į didelės pridėtinės vertės produktus ir paslaugas	1.6.1. Sudaryti sąlygas pritraukti tiesiogines užsienio investicijas į aukštos pridėtinės vertės gamybos ir (ar) aukštos pridėtinės vertės paslaugų verslo pradžią ir plėtrą bei inovacinę veiklą	2010–2013 m.	Ūkio ministerija	55,78 mln. Lt – 2007–2013 m. ES struktūrinė parama	Pritrauktos tiesioginės užsienio investicijos

1.6.2. Investuoti į darbuotojų ir vadovų kvalifikacijos tobulinimą, žinias ir gebėjimus įmonėse, pritraukiančiose tiesiogines užsienio investicijas į didelės pridėtinės vertės gamybos ir (ar) didelės pridėtinės vertės paslaugų verslo pradžią ar plėtrą	2010–2013 m.	Socialinės apsaugos ir darbo ministerija	30 mln. Lt – 2007–2013 m. ES struktūrinė parama	Suorganizuoti kvalifikacijos kėlimo mokymai 3000 asmenų
2. Ugdyti kūrybingą ir inovatyvią visuomenę	2.1. kurti kūrybingumą ir inovatyvumą skatinančią švietimo ir aukštojo mokslo sistemą	2.1.1. Sudaryti sąlygas I–II pakopos studentams atlikti praktiką ir vykti dėstytojams į stažuotes užsienio įmonėse	2010–2013 m.	Švietimo ir mokslo ministerija	5 mln. Lt –Nacionalinės studijų programos lėšos	1. Studentų (aukštojo mokslo studijos), kurie mokėsi pagal neformaliojo švietimo programas skaičius 2. Dėstytojų (aukštojo mokslo studijos), kurie mokėsi pagal neformaliojo švietimo programas skaičius

2.1.2. Skatinti įvairius studijų organizavimo būdus, didinti studijų kokybę ir skatinti studijų tarptautiškumą (jungtinės studijų programos, studijų tarptautiškumas)	2010–2013 m.	Švietimo ir mokslo ministerija	67 mln. Lt – Nacionalinės studijų programos lėšos	1. Parengtų jungtinių studijų programų (su užsienio aukštosiomis mokyklomis) skaičius 2. Studentų (aukštojo mokslo studijos), kurie mokėsi pagal formaliojo švietimo programas skaičius 3. Dėstytojų stažuočių skaičius 4. Dėstytojų (aukštojo mokslo studijos), kurie mokėsi pagal neformaliojo švietimo programas skaičius

2.1.3. Skatinti studentų savarankiškus mokslinius tyrimus	2010–2013 m.	Švietimo ir mokslo ministerija	13 mln. Lt – Tyrėjų karjeros programos lėšos	1. Subsidijų studentų mokslo – tiriamajai veiklai skaičius 2. Atliktų stažuočių ir praktikų skaičius 3. Paskelbtų mokslinių straipsnių skaičius

2.1.4. Skatinti įvairias mokslo populiarinimo veiklas ir formas	2010–2013 m.	Švietimo ir mokslo ministerija	3 mln. Lt – Tyrėjų karjeros programos lėšos	1. Mokslininkų ir kitų tyrėjų (išskyrus studentus), kurie mokėsi pagal neformaliojo švietimo programas, skaičius 2. Išleistų mokslo ir technologijų populiarinimo leidinių skaičius 3. Suorganizuotų mokslo ir technologijų populiarinimo renginių skaičius

2.1.5. Atnaujinti ugdymo turinį, orientuoti jį į esminių mokinių kompetencijų ugdymo, ugdymo programų lankstumo, įvairiapusiškumo, didesnių pasirinkimo galimybių didinimą ir inovacijų skatinimą	2010–2013 m.	Švietimo ir mokslo ministerija	20 mln. Lt – Mokyklų tobulinimo programos plius lėšos	1. Mokytojų (bendrasis ugdymas ir profesinis mokymas), kurie mokėsi pagal neformaliojo švietimo programas, skaičius 2. Moksleivių (bendrasis ugdymas ir profesinis mokymas), kurie mokėsi pagal formaliojo švietimo programas, skaičius 3. Mokymosi visą gyvenimą sistemos administracijos darbuotojų, kurie mokėsi pagal neformaliojo švietimo programas, skaičius 4. Švietimo pagalbos specialistų, kurie mokėsi pagal neformaliojo švietimo programas, skaičius

2.1.6. Stiprinti neformaliu būdu įgytas žinias ir gebėjimus	2010–2013 m.	Švietimo ir mokslo ministerija	6 mln. Lt –Nacionalinės studijų programos lėšos	1. Mokymosi visą gyvenimą sistemos administracijos darbuotojų, kurie mokėsi pagal formaliojo švietimo programas, skaičius 2. Mokymosi visą gyvenimą sistemos administracijos darbuotojų, kurie mokėsi pagal neformaliojo švietimo programas, skaičius 3. Asmenų, kurie siekė gauti neformaliu būdu įgytos kvalifikacijos pripažinimą per metus po projekto pabaigos, skaičius 4. Sukurtų neformaliu būdu įgytų žinių testavimo sistemų skaičius

2.1.7. Apibendrinti įvairius tyrimus specialistų poreikio tematika ir remiantis gautomis išvadomis parengti siūlymus dėl specialistų poreikio prognozavimo koordinavimo	2010–2011 m.	Švietimo ir mokslo ministerija	0,07 mln. Lt – valstybės biudžeto lėšos	Galimybių studija (kompleksinė analizė), kuria bus vadovaujamasi formuojant viešosios politikos nuostatas dėl specialistų poreikio prognozavimo bei koordinuoto planavimo

2.2. skatinti įvairių lygmenų ugdymo ir privataus sektorių verslumą	2.2.1. Teikti finansavimą inovacijų paramos įstaigų inicijuojamiems inovacijų populiarinimo, visuomenės, ypač jaunimo, kūrybiškumo ugdymo, inovacijų partnerystės skatinimo ir inovacijų paramos paslaugų teikimo projektams įgyvendinti	2010–2013 m.	Ūkio ministerija	22 mln. Lt – 2007–2013 m. ES struktūrinė parama	Įgyvendinta 14 inovacijų populiarinimo ir kitų projektų

2.2.2. Sukurti mechanizmus inovatyvių įmonių iki inkubacinės ir inkubacinės veiklos rėmimui	2011–2013 m.	Ūkio ministerija	1 mln. Lt – valstybės biudžeto lėšos	Paremta 150 įmonių startiniais inovatyvaus verslo paketais

2.2.3. Vykdyti rinkodaros priemones, populiarinančias verslo ir mokslo bendradarbiavimo gerosios praktikos pavyzdžius	2011–2013 m.	Ūkio ministerija	0,7 mln. Lt – valstybės biudžeto lėšos	Įvykdytos dvi rinkodaros priemonės (televizija, spauda), skatinančios verslo ir mokslo ryšį

2.2.4. Ugdyti studentų praktinio mokymo ir verslumo įgūdžius	2010–2013 m.	Švietimo ir mokslo ministerija	39 mln. Lt –Nacionalinės studijų programos lėšos	1. Dėstytojų (aukštojo mokslo studijos), kurie mokėsi pagal neformaliojo švietimo programas, skaičius 2. Studentų (aukštojo mokslo studijos), kurie mokėsi pagal formaliojo švietimo programas, skaičius 3. Studentų (aukštojo mokslo studijos), kurie mokėsi pagal neformaliojo švietimo programas, skaičius

2.2.5. Iniciatyvos „Versli Lietuva“ tęstinumas: 10 mobilių grupių išvažiuojamųjų renginių. Tikslingai atrinktuose Lietuvos regionuose pateikiama aiški, koncentruota informacija apie verslo kūrimo, vystymo ir valstybės paramos galimybes	2010–2013 m.	Ūkio ministerija	nenumatoma	10 mobilių grupių išvažiuojamųjų renginių

2.3. skatinti mokymąsi visą gyvenimą	2.3.1. Teikti finansavimą subsidijų forma verslo inicijuojamiems darbuotojų bei inovacijų paramos įstaigų darbuotojų kvalifikacijos tobulinimo ir kompetencijos didinimo projektams įgyvendinti	2010–2013 m.	Socialinės apsaugos ir darbo ministerija	248 mln. Lt – 2007–2013 m. ES struktūrinė parama	73 000 mokymuose dalyvavusių asmenų

2.3.2. Įgyvendinti projektus, skirtus kelti dirbančiųjų žemės ir miškų ūkyje asmenų profesinę kvalifikaciją ir kompetenciją	2010–2013 m.	Žemės ūkio ministerija	20 mln. Lt – 2007–2013 m. ES struktūrinė parama	Mokymo kursuose dalyvavusių asmenų skaičius

2.3.3. Didinti kaimo vietovių darbo jėgos persiorientavimo iš žemės ūkio į kitas veiklas, integracijos į darbo rinką galimybes, skatinti ekonominės veiklos įvairinimą kaimo vietovėse	2010–2013 m.	Socialinės apsaugos ir darbo ministerija, Žemės ūkio ministerija	60 mln. Lt – 2007–2013 m. ES struktūrinė parama	Mokymuose dalyvavusių asmenų skaičius

2.3.4. Ugdyti kompiuterinio raštingumo įgūdžius, skatinti gyventojų konkurencingumą darbo rinkoje, didinti galimybes užimtumo srityje	2010–2013 m.	Socialinės apsaugos ir darbo ministerija	30 mln. Lt – 2007–2013 m. ES struktūrinė parama	25000 mokymuose dalyvavusių asmenų

2.3.5. Kurti kūrybingumui ir inovacijoms palankią fizinę, socialinę, kultūrinę ir informacinę aplinką, užtikrinant kultūros paslaugų prieinamumą Lietuvos gyventojams, informacijos apie Lietuvos ir pasaulio kultūrą prieinamumą dalyvaujant ES kultūros paveldo skaitmeninimo projekte Europeana bei skatinant gyventojus dalyvauti kultūrinėje ir meninėje veikloje	2010–2013 m.	Kultūros ministerija	2007–2013 m. ES struktūrinės paramos ir valstybės biudžeto lėšos, numatomos Valstybės investicijų programos įgyvendinimui ir Lietuvos kultūros paveldo skaitmeninio turinio saugojimo ir prieigos strategijos įgyvendinimui	Įgyvendintos programos ir projektai
3. Plėtoti įvairias inovacijas	3.1. skatinti technologines, netechnologines, socialines, viešąsias inovacijas	3.1.1. Dalyvauti organizuojant ir remti inovacijų populiarinimo renginius ir kitas informacines iniciatyvas (konkursai, parodos, konferencijos, seminarai, televizijos ir radijo laidos, leidiniai ir panašiai)	2010–2013 m.	Ūkio ministerija, Žemės ūkio ministerija, Kultūros ministerija	0,8 mln. Lt – valstybės biudžeto lėšos	Kiekvienais metais: 1. Suorganizuotos tarptautinės inovacijų konferencijos 2. Išleistas žurnalas „Inovacijos“ 3. Organizuojami ar dalyvaujama organizuojant kitus su inovacijomis susijusius renginius

3.1.2. Rinkti, kaupti, analizuoti ir įvairiomis priemonėmis skleisti informaciją apie inovatyvių viešųjų pirkimų teisinę aplinką ir vykdymo patirtį Lietuvoje ir kitose valstybėse	2010–2013 m.	Ūkio ministerija, Švietimo ir mokslo ministerija, Viešųjų pirkimų tarnyba	nenumatoma	Inovatyvių viešųjų pirkimų dalis nuo visų viešųjų pirkimų (siektina reikšmė – 5 procentai)

3.1.3. Atlikti inovatyvių viešųjų pirkimų rinkos tyrimus	2011–2013 m.	Ūkio ministerija, Švietimo ir mokslo ministerija	Ūkio ministerijos 0,1 mln. Lt – valstybės biudžeto lėšos	1. Atlikti inovatyvių (išskyrus iki prekybinius) viešųjų pirkimų rinkos tyrimai ir iki prekybinių viešųjų pirkimų rinkos tyrimai 2. Remiantis tyrimų rezultatais parengtos rekomendacijos kaip vykdyti inovatyvius viešuosius pirkimus

3.1.4. Užtikrinti inovacijų specializuoto internetinio puslapio funkcionavimą	2010–2013 m.	Ūkio ministerija	nenumatoma	Nuolat atnaujinama informacija apie įvairių inovacijų diegimo gerąją praktiką

3.1.5. Parengti ir įgyvendinti Pramoninės biotechnologijos plėtros Lietuvoje 2011–2013 metų programą, siekiant plėtoti pramoninės biotechnologijos sektorių	2011–2013 m.	Ūkio ministerija	50 mln. Lt –valstybės biudžeto lėšos	Parengta ir įgyvendinama Pramoninės biotechnologijos plėtros programa

3.1.6. Sukurti valstybinės reikšmės kelių eismo informacinę sistemą	2010–2013 m.	Lietuvos automobilių kelių direkcija prie Susisiekimo ministerijos, Susisiekimo ministerija	20 mln. Lt –valstybės biudžeto lėšos	Sukurta valstybinės reikšmės kelių eismo informacinė sistema

3.1.7. Parengti greičio valdymo kintamos informacijos kelio ženklais sistemos pasirinktuose kelių ruožuose diegimo techninį projektą	2011–2013 m.	Lietuvos automobilių kelių direkcija prie Susisiekimo ministerijos, Susisiekimo ministerija	0,38 mln. Lt, iš jų – 0,323 mln. Lt 2007–2013 m. ES struktūrinė parama	Parengtas techninis projektas

3.1.8. Sukurti elektroninių pranešimų ir elektroninių dokumentų fiziniams ir juridiniams asmenims pristatymo sistemą	2010–2013 m.	Susisiekimo ministerija	7,56 mln. Lt –2007–2013 m. ES struktūrinė parama, įmonių lėšos	Sukurta elektroninių dokumentų fiziniams ir juridiniams asmenims pristatymo sistema

3.1.9. Įdiegti elektroninį bilietą geležinkelių transporte ir sukurti bendrą elektroninio bilieto pagrindą	2010–2013 m.	Susisiekimo ministerija	11,7 mln. Lt –2007–2013 m. ES struktūrinė parama, įmonių lėšos	Įdiegtas elektroninis bilietas, sukurtas bendras nacionalinio elektroninio bilieto pagrindas

3.1.10. Vykdyti Viešųjų paslaugų perkėlimo į elektroninę erdvę veiksmų iki 2012 metų plano priemones	2010–2012 m.	Susisiekimo ministerija, Vidaus reikalų ministerija, kitos suinteresuotos institucijos	Institucijų lėšos pagal poreikį	Išplėtotas elektroninių paslaugų tinklas

3.1.11. Atlikti kompleksinę elektromobilių transporto plėtros galimybių studiją (rinkos poreikiai, įtaka elektros infrastruktūrai, miestų infrastruktūra, technologijos, reikalingi teisės aktai ir kiti aspektai)	2010–2012 m.	Ūkio ministerija, Energetikos ministerija, Susisiekimo ministerija	0,9 mln. Lt – valstybės biudžeto lėšos	Atlikta kompleksinė elektromobilių transporto plėtros galimybių studija

3.1.12. Parengti dviračių transporto skatinimo Lietuvoje veiksmų planą	2010–2011 m.	Susisiekimo ministerija, kitos suinteresuotos institucijos	nenumatoma	Parengtas dviračių transporto skatinimo Lietuvoje veiksmų planas

3.1.13. Įgyvendinti ekologiško viešo transporto plėtros projektus pagal Sanglaudos skatinimo veiksmų programą	2010–2013 m.	Susisiekimo ministerija, savivaldybės	75 mln. Lt – 2007–2013 m. ES struktūrinė parama	1. Įsigytos ekologiškos transporto priemonės 2. Įrengti troleibusų kontaktiniai tinklai 3. Įrengtos viešų dviračių sistemos 4. Įgyvendintos „park&ride“ koncepcijos priemonės

3.1.14. Sudaryti palankias sąlygas darbingo amžiaus ekonomiškai aktyviems asmenims derinti šeimos ir darbo įsipareigojimus, skatinti šeimai palankių darboviečių kūrimąsi	2010–2013 m.	Socialinės apsaugos ir darbo ministerija	54 mln. Lt, iš kurių: 40 mln. Lt –2007–2013 m. ES struktūrinė parama, 14 mln. Lt – valstybės biudžeto lėšos	5000 asmenų, dalyvavusių projektų veiklose

3.1.15. Skatinti ir plėtoti alternatyvių energijos šaltinių (vėjo, saulės, žemės ir kt.) naujas technologijas ir šios srities verslą	2010–2013 m.	Energetikos ministerija, Žemės ūkio ministerija	1 mln. Lt – Europos žemės ūkio fondas kaimo plėtrai	Paremtų projektų skaičius

3.1.16. Asmens identifikavimo elektroninėje erdvėje sprendimai	2010–2013 m.	Vidaus reikalų ministerija	0,5 mln. Lt – valstybės biudžeto lėšos, 2007–2013 m. ES struktūrinė parama	Įdiegti saugūs tarpvalstybiniai asmens identifikavimo elektroninėje erdvėje sprendimai

3.1.17. Kurti sąveikius – inovatyvius informacinių ir ryšių technologijų sprendimus viešajam sektoriui	2010–2013 m.	Vidaus reikalų ministerija	1 mln. Lt – valstybės biudžeto lėšos	Atliekami moksliniai tyrimai ir siūlomi inovatyvūs sprendimai, kuriuos galėtų diegti viešojo administravimo institucijos

3.1.18. Skatinti tarpsektorinį kūrybiškų žinių perdavimą, populiarinti kūrybiškos partnerystės įvairiuose ekonomikos sektoriuose gerosios praktikos pavyzdžius	2010–2013 m.	Kultūros ministerija, Ūkio ministerija	nenumatoma	Pasiekti kūrybinių industrijų plėtros ir skatinimo strategijos tikslai, susiję su informacijos apie kūrybines industrijas sklaida

3.1.19. Sukurti nacionalinį klinikinių sprendimų palaikymo priemonių portalą, įgyvendintą lygiagrečių ir paskirstytų skaičiavimų pagrindu	2011–2013 m.	Sveikatos apsaugos ministerija	4 mln. Lt – 2007–2013 m. ES struktūrinė parama	1. Sukurtos priemonės, leidžiančios naudoti paskirstytų skaičiavimų išteklius medicinoje 2. Sukurtos informacijos apdorojimo priemonės specializuotoms gydymo sritims, leidžiančios efektyviau taikyti inovatyvius gydymo metodus 3. Sukurtas nacionalinis klinikinių sprendimų palaikymo priemonių portalas

3.1.20. Įgyvendinti bandomąjį projektą, skirtą įvertinti pažangiosios apskaitos sistemos, derinamos su vartotojų informavimu ir švietimu, ekonominį efektyvumą. Skatinti dalyvauti šiame projekte visas susijusias suinteresuotąsias šalis	2010–2012 m.	Energetikos ministerija	0,5 mln. Lt – valstybės biudžeto lėšos	Pasiekti energijos taupymo rezultatai, pirminės ir galutinės energijos taupymų santykis su reikalingomis investicijomis

3.1.21. Atsižvelgiant į bandomojo pažangiosios apskaitos projekto rezultatus, nustatyti nuoseklų pažangiųjų (išmaniųjų) skaitiklių diegimo laiko grafiką šalies mastu. Numatyti priemones, reikalingas numatytam grafikui įgyvendinti	2012–2013 m.	Energetikos ministerija	nenumatoma	1. Parengtas pažangiųjų skaitiklių diegimo grafikas 2. Planuojami ir pasiekti metiniai energijos taupymo rezultatai

3.1.22. Rengti pažangiųjų elektros tinklų plėtros kryptis	2010–2011 m.	Energetikos ministerija	nenumatoma	Parengtos ir patvirtintos plėtros kryptys

3.1.23. Remiantis pažangiųjų elektros tinklų plėtros kryptimis, įgyvendinti bandomąjį pažangiųjų elektros tinklų įdiegimo projektą	2011–2012 m.	Energetikos ministerija	2–3 mln. Lt – valstybės biudžeto lėšos	Įgyvendintas bandomasis pažangiųjų elektros tinklų projektas

3.1.24. Remiantis bandomojo pažangiųjų elektros tinklų įdiegimo projekto rezultatais, parengti pažangiųjų elektros tinklų vystymo planą 10 metų laikotarpiui	2012–2013 m.	Energetikos ministerija	0,1 mln. Lt – valstybės biudžeto lėšos	Parengtas ir patvirtintas pažangiųjų elektros tinklų vystymo planas

3.1.25. Dalyvauti organizuojant ES iniciatyvą – Europos inovacijų savaitės (INNOEXPO) (Inovacijų savaitė, Vilnius 2011)	2011 m.	Ūkio ministerija	0,35 mln. Lt – Europos Komisijos Konkurencingumo ir inovacijų bendrosios programos lėšos	1. 1 tarptautinis projektas 2. 20–30 priemonių (konferencijos, seminarai, parodos, mugės ir panašiai) 3. 20000 lankytojų

3.2. skatinti didelį augimo potencialą turinčias įmones	3.2.1. Skatinti „plyno lauko“ investicijas, orientuotas į mokslinių tyrimų ir eksperimentinę plėtrą bei inovacijų diegimą	2010–2013 m.	Ūkio ministerija	2007–2013 m. ES struktūrinė parama	Paruošta „plyno lauko“ infrastruktūra bent dvejuose integruotų mokslo, studijų ir verslo centrų (slėnių) projektuose

3.2.2. Teikti finansavimą verslo inicijuojamų MTEP galimybių studijų rengimo projektams įgyvendinti	2010–2013 m.	Ūkio ministerija	35,37 mln. Lt – 2007–2013 m. ES struktūrinė parama	Parengtos galimybių studijos

3.2.3. Teikti finansavimą verslo inicijuojamiems MTEP veiklos projektams įgyvendinti	2010–2013 m.	Ūkio ministerija	200 mln. Lt – 2007–2013 m. ES struktūrinė parama	Vykdomų MTEP projektų skaičius

3.2.4. Teikti finansavimą įmonių verslo pradžiai, verslo augimui, darbo vietų kūrimui ir užsienio rinkų plėtrai reikalingų renginių organizavimui, ekspertų samdymui, galimybių studijų parengimui	2010–2013 m.	Ūkio ministerija	10 mln. Lt – 2007–2013 m. ES struktūrinė parama	Finansuojama įmonių verslo pradžiai, verslo augimui, darbo vietų kūrimui ir užsienio rinkų plėtrai reikalingų renginių organizavimas, ekspertų samdymas, galimybių studijų parengimas; įmonių ir jų produkcijos pristatymas tarptautinėse parodose, kontaktų mugėse, verslo misijose

3.2.5. Teikti finansavimą tiesioginių užsienio investicijų skatinimui	2010–2013 m.	Ūkio ministerija	75,91 mln. Lt – 2007–2013 m. ES struktūrinė parama	Tiesioginių užsienio investicijų skatinimas, ekonominės informacijos teikimas, tarptautinio konkurencingumo ir eksporto skatinimas, sukurta kompleksinės pramonės – konkurencingumo vertinimo ir stebėjimo sistema, leisianti įvertinti pavienių pramonės šakų ir įmonių konkurencingumo būklę

3.2.6. Teikti finansavimą verslo inicijuojamiems investiciniams MTEP infrastruktūros kūrimo projektams įgyvendinti	2010–2013 m.	Ūkio ministerija	324,7 mln. Lt –2007–2013 m. ES struktūrinė parama	Plėtojama (kuriama) MTEP infrastruktūra

3.2.7. Ekonomikos augimo veiksmų programos priedo priemonės „Kontroliuojantieji fondai“ finansinių instrumentų rizikos kapitalo fondai ir Bendrai investuojantis fondas įgyvendinimas	2010–2013 m.	Ūkio ministerija	124,3 mln. Lt – 2007–2013 m. ES struktūrinė parama	Rizikos kapitalo fondų ir „Verslo angelų“ investicijos į ankstyvosios vystymosi ir (ar) augimo stadijos labai mažas, mažas ir vidutines įmones, kurios turi didelį augimo potencialą

3.3. skatinti inovacijas, orientuotas į paklausą ir vartotojų poreikius	3.3.1. Teikti finansavimą fiziniams ir juridiniams asmenims, siekiantiems apsaugoti savo pramoninės nuosavybės teises tarptautiniu mastu	2010–2013 m.	Ūkio ministerija	15,83 mln. Lt – valstybės biudžeto lėšos	Paremtų pramoninės nuosavybės apsaugos projektų skaičius

3.3.2. Identifikuoti valstybės institucijų, verslo ir piliečių suinteresuotumą bei poreikį naudotis kosminių technologijų ir duomenų iš kosmoso pagrindu sukurtais produktais ir paslaugomis	2010–2013 m.	Ūkio ministerija ir kitos suinteresuotos valstybės institucijos	0,30 mln. Lt – valstybės biudžeto lėšos	Atlikta studija

3.3.3. Parengti atsinaujinančių energijos šaltinių ir paskirstytosios generacijos plėtros galimybių ir panaudojimo Lietuvoje studiją	2010–2013 m.	Energetikos ministerija	0,5 mln. Lt – valstybės biudžeto lėšos	Parengta atsinaujinančių energijos šaltinių ir paskirstytosios generacijos plėtros galimybių ir panaudojimo Lietuvoje studija

3.3.4. Parengti elektromobilių įkrovimo stočių plėtros planą	2012–2013 m.	Energetikos ministerija, Susisiekimo ministerija	nenumatoma	Parengtas ir patvirtintas elektromobilių įkrovimo stočių plėtros planas

3.4. didinti mažų ir vidutinių įmonių prieinamumą prie įvairių finansavimo šaltinių	3.4.1. Teikti finansavimą verslo inicijuojamiems investiciniams technologinių inovacijų diegimo projektams įgyvendinti	2010–2013 m.	Ūkio ministerija	408,2 mln. Lt – 2007–2013 m. ES struktūrinė parama	Suteikta finansinė parama mažoms ir vidutinėms įmonėms, investuojančioms į materialųjį (išskyrus statinius) ir nematerialųjį turtą, susijusį su naujų gamybos technologinių linijų įsigijimu ir įdiegimu, modernizavimu, taip pat vidinių inžinerinių tinklų minėtam tikslui įdiegimu ir modernizavimu

3.4.2. Analizuoti ES ir kitų šalių taikomas finansinių paskatų inovacijoms versle priemones ir perimant gerąją patirtį tobulinti esamas ir (ar) diegti naujas finansines ir mokestines paskatas bei nuolat vertinti taikomų mokestinių lengvatų efektyvumą	2010–2013 m.	Ūkio ministerija, Švietimo ir mokslo ministerija, Finansų ministerija	nenumatoma	Įdiegtos naujos ir (ar) patobulintos esamos finansinės ir mokestinės paskatos inovacijoms

3.4.3. Ekonomikos augimo veiksmų programos priedo priemonės „Kontroliuojantieji fondai“ paskolinių finansinių instrumentų įgyvendinimas	2010–2013 m.	Ūkio ministerija	707,6 mln. Lt – 2007–2013 m. ES struktūrinė parama	Teikiami kreditai smulkiojo ir vidutinio verslo (toliau – SVV) subjektams

3.4.4. Ekonomikos augimo veiksmų programos priedo priemonės „Garantijų fondas“ įgyvendinimas	2010–2013 m.	Ūkio ministerija	129 mln. Lt – 2007–2013 m. ES struktūrinė parama	Teikiamos garantijų institucijos uždarosios akcinės bendrovės „Investicijų ir verslo garantijos“ garantijos finansų įstaigoms už SVV subjektų įsipareigojimų vykdymą, taip padidinamos galimybės SVV subjektams gauti finansavimą

3.4.5. Ekonomikos augimo veiksmų programos priedo priemonės „Dalinis palūkanų kompensavimas“ įgyvendinimas	2010–2013 m.	Ūkio ministerija	104 mln. Lt – 2007–2013 m. ES struktūrinė parama	Dalinai kompensuojamos paskolų palūkanos tiems SVV subjektams, kurie yra gavę Lietuvos Respublikos Vyriausybės įsteigtos garantijų institucijos uždarosios akcinės bendrovės „Investicijų ir verslo garantijos“ garantiją ir iki 2015 metų pabaigos mokės palūkanas

3.4.6. Sudaryti sąlygas labai mažoms ir mažoms įmonėms bei fiziniams asmenims pradėti savo verslą, taip pat socialinėms įmonėms plėtoti savo verslą, teikiant mikrokreditus, tokiu būdu skatinant verslumą ir savarankišką užimtumą	2010–2013 m.	Socialinės apsaugos ir darbo ministerija	50 mln. Lt – 2007–2013 m. ES struktūrinė parama	5000 mokymuose dalyvavusių asmenų, iš jų 1200 pasinaudojusių finansų inžinerijos priemone

3.5. sudaryti sąlygas komercinti mokslinius tyrimus – kurti reikiamą infrastruktūrą (technologijų perdavimo centrai) ir teisinius mechanizmus	3.5.1. Stiprinti tyrėjų ir mokslo ir studijų institucijų darbuotojų žinių ir technologijų perdavimo gebėjimus	2010–2013 m.	Švietimo ir mokslo ministerija	10 mln. Lt – Tyrėjų karjeros programos lėšos	Tyrėjų, mokslo ir studijų institucijų darbuotojų, dalyvavusių stažuotėse, mokymuose skaičius

3.5.2. Skatinti mokslo ir studijų institucijas dalyvauti steigiant mokslo ir technologijų parkus ir (ar) jų veikloje	2010–2013 m.	Mokslo, inovacijų ir technologijų agentūra	nenumatoma	Mokslo ir technologijų parkų, kurių dalyviai yra mokslo ir studijų institucijos, skaičius

3.5.3. Populiarinti pramoninės nuosavybės apsaugos priemones, teikti informacinę ir metodinę pagalbą asmenims, siekiantiems gauti išradimo patentą, užregistruoti dizainą ar prekės ženklą	2010–2013 m.	Teisingumo ministerija, Lietuvos Respublikos valstybinis patentų biuras, Ūkio ministerija, Švietimo ir mokslo ministerija	nenumatoma	Išaugęs naujai registruojamų patentų, dizainų ir prekės ženklų skaičius

3.5.4. Atlikti mokslo ir (ar) technologijų parkų veiklos vertinimą ir plėtros galimybių studiją 2011–2016 m.	2010–2011 m.	Ūkio ministerija	0,05 mln. Lt – valstybės biudžeto lėšos	Atlikta studija ir paruošti teisiniai pagrindai jos praktiniam pritaikymui

3.6. plėtoti efektyvius verslo ir mokslo bendradarbiavimo mechanizmus, bendrų verslo ir mokslo projektų rėmimo schemas	3.6.1. Skatinti mokslo ir studijų institucijų bendradarbiavimą su inovacijų paramos infrastruktūros organizacijomis	2010–2013 m.	Ūkio ministerija, Švietimo ir mokslo ministerija	nenumatoma	Vykdomi 5 bendros partnerystės projektai

3.6.2. Sukurti paskatas inovatyvioms įmonėms įdarbinti tyrėjus	2010–2013 m.	Švietimo ir mokslo ministerija	63 mln. Lt – Tyrėjų karjeros programos lėšos	Pagal darbo sutartis įdarbintų mokslininkų ir kitų tyrėjų (išskyrus studentus) mažose ir vidutinėse įmonėse skaičius

3.6.3. Parengti ir įgyvendinti inovacinių čekių (angl. voucher) schemą inovacijoms versle skatinti	2010–2013 m.	Ūkio ministerija, Mokslo, inovacijų ir technologijų agentūra	21 mln. Lt – valstybės biudžeto lėšos	1. Išdalintų inovacinių čekių skaičius 2. Įmonių, gavusių inovacinį čekį, skaičius

3.6.4. Dalyvauti organizuojant geriausio Verslo ir mokslo bendradarbiavimo projekto konkursą	2011–2013 m.	Ūkio ministerija, Švietimo ir mokslo ministerija	0,5 mln. Lt – valstybės biudžeto lėšos	Suorganizuoti 3 konkursai

3.6.5 Teikti finansavimą subsidijų forma bendriems mokslo – verslo inicijuojamiems MTEP veiklos projektams įgyvendinti	2010–2013 m.	Ūkio ministerija	200 mln. Lt – 2007–2013 m. ES struktūrinė parama	Vykdomų MTEP projektų skaičius
4. Diegti sisteminį požiūrį į inovacijas	4.1. užtikrinti tarpinstitucinį koordinavimą įgyvendinant valstybės inovacijų strategiją	4.1.1. Stebėti, analizuoti ir viešinti Lietuvos pažangą inovacijų srityje, organizuoti tyrimų, studijų ir apžvalgų rengimą	2010–2013 m.	Ūkio ministerija, Švietimo ir mokslo ministerija, Užsienio reikalų ministerija	nenumatoma	Parengtos metinės Lietuvos pažangos inovacijų srityje apžvalgos

4.1.2. Koordinuoti įvairių valstybės institucijų įgyvendinamas inovacijų skatinimo priemones, keistis gerąja patirtimi ir prireikus tobulinti šių priemonių administravimą	2010–2013 m.	Ūkio ministerija, Švietimo ir mokslo ministerija, Socialinės apsaugos ir darbo ministerija, Žemės ūkio ministerija	nenumatoma	Užtikrintas veiksmų numatant, įgyvendinant ir tobulinant inovacijų skatinimo priemones tarpinstitucinis suderinamumas

4.1.3. Skatinti mokslo ir studijų institucijas pagal galimybes kurti žinių ir technologijų perdavimo skyrius (atstovus)	2010–2013 m.	Švietimo ir mokslo ministerija	nenumatoma	Žinių ir technologijų perdavimo funkcijas atliekančių struktūrinių padalinių (atstovų) mokslo ir studijų institucijose skaičius

4.2. pertvarkius mokslinių tyrimų institutus, stiprinti jų bendradarbiavimą su verslu	4.2.1. Suinteresuotiems mokslo, studijų ir verslo subjektams sudaryti atviros prieigos galimybes prie mokslo ir studijų institucijų MTEP infrastruktūros	2010–2013 m.	Švietimo ir mokslo ministerija, Ūkio ministerija	nenumatoma	Švietimo ir mokslo ministerijos žinybiniame registre užregistruotų atviros prieigos centrų skaičius

4.2.2. Tobulinti mokslo ir studijų institucijų bazinio finansavimo metodiką, numatant mokslo ir studijų institucijų bendradarbiavimo su verslu svertus	2010–2013 m.	Švietimo ir mokslo ministerija	nenumatoma	Valstybės biudžeto asignavimų dalis, paskirstyta pagal lėšų, gautų vykdant ūkio subjektų taikomųjų mokslinių tyrimų užsakymus, sumas (mln. Lt)

4.3. stiprinti mokslo, studijų ir verslo sąveiką	4.3.1. Išleisti praktinį vadovą apie MTEP rezultatų komercializavimą	2011–2012 m.	Ūkio ministerija, Švietimo ir mokslo ministerija	0,09 mln. Lt – valstybės biudžeto lėšos	Parengtas ir išleistas praktinis vadovas

4.3.2. Bendradarbiauti su mokslo institucijomis bei asocijuotomis verslo struktūromis formuojant inovacijoms palankią aplinką	2010–2013 m.	Ūkio ministerija, Švietimo ir mokslo ministerija, kitos suinteresuotos institucijos	nenumatoma	Rengiami vieši aptarimai ir diskusijos strateginiais inovacijų srities klausimais

4.3.3. Įgyvendinti mokslo žinių ir inovacinės praktikos sklaidos priemones žemės ir miškų ūkyje	2010–2013 m.	Žemės ūkio ministerija	10 mln. Lt –2007–2013 m. ES struktūrinė parama	Sklaidos priemonėse dalyvavusių asmenų skaičius

4.4. įsteigti Mokslo, inovacijų ir technologijų agentūrą – institucinę struktūrą, atsakingą už verslo ir mokslo bendradarbiavimą	4.4.1. Parengti rekomendacijas dėl Mokslo, inovacijų ir technologijų agentūros dalyvavimo ES struktūrinių fondų administravimo sistemoje	2010–2013 m.	Ūkio ministerija, Švietimo ir mokslo ministerija	nenumatoma	Parengtos rekomendacijos

4.5. užtikrinti periodinį (kas 2 metai) tarptautinį Lietuvos inovacijų sistemos ir viešojo sektoriaus valdymo reformų vertinimą	4.5.1. Atlikti Lietuvos mokslo ir verslo sričių bendradarbiavimo efektyvumo bei finansavimo galimybių koordinavimo vertinimą	2010–2011 m.	Ūkio ministerija	0,2 mln. Lt –2007–2013 m. ES struktūrinė parama	Atliktas Lietuvos mokslo ir verslo sričių bendradarbiavimo efektyvumo bei finansavimo galimybių koordinavimo vertinimas

_________________